Държавен вестник, бр. 17, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  17
картата за оценка на рисковете за живота и 
здравето се записва елементът с най-висока 
степен на риск.
(2) Химичните агенти с еднопосочно и 
разнопосочно действие се определят от Науч­
ноприложния център по военна епидемиология 
и хигиена към Военномедицинска академия.
(3) Когато във въздушната среда се уста­
нови наличието на химични агенти извън 
посочените в приложение № 1, оценяването се 
извършва по указания на Научноприложния 
център по военна епидемиология и хигиена 
към Военномедицинска академия.
Чл. 16. (1) Степента на риск на фактора 
„Осветление“ се определя от показател „Ка­
тегория зрителна работа“, при положение че 
е налице отклонение 10 на сто от показател 
„Минимална допустима осветеност за кате­
гория зрителна работа – комбинирано освет­
ление/общо осветление“.
(2) При определянето на показател „Кате­
гория зрителна работа“ не се взема предвид 
работата с монитори. 
(3) Трета степен е степента на риск на 
фактор „Осветление“ за лицата, които водят 
график в радиолокационни станции и/или 
радиовисотомери; работещите на тъмно; при 
производство или обработка на светлочувстви­
телни материали, както и лекари по дентална 
медицина и хирурзи-оператори.
Чл. 17. (1) Степента на риск на фактора 
„Вибрации“ се определя в зависимост от 
начина на предаването им върху човека, а 
именно показател „Вибрации, предавани на 
системата ръка-рамо“ и показател „Вибрации, 
предавани на цялото тяло“. 
(2) При наличие и на двата показателя 
се определя степента на риск за всеки един 
показател поотделно, като степента на риск 
за фактора „Вибрации“ е по-високата степен 
на риск за който и да е от показателите.
Чл. 18. (1) Степента на риск на фактор 
„Шум“ се определя съгласно раздел III от 
приложение № 1.
(2) Риск за живота и здравето, произтичащ 
от фактор „Шум“ по смисъла на тази наред­
ба, е налице, когато нивото му надвишава 
85 dBAeq.
Чл. 19. (1) Степента на риск на фактора 
„Електромагнитни полета“ се определя от 
действащите на работното място показа­
тели на този фактор – „Електромагнитни 
полета в радиочестотния диапазон от 0,6 до 
300 000 MHz“, „Електромагнитни полета с 
промишлена честота 50 Hz“ и „Лазерни лъ­
чения“, съгласно приложение № 1. 
(2) Когато на работното място действа 
показател „Лазерни лъчения“, степента на 
риск се определя в зависимост от класа на 
лазерната система съгласно приложение № 1.
(3) Когато на работното място действат 
едновременно няколко показателя, се определя 
степента на риск за всеки един от показателите 
поотделно, като степента на риск на фактор 
„Електромагнитни полета“ се определя от 
най-високата степен на риск, произтичаща 
от който и да е от тези показатели.
Чл. 20. Степента на риск на фактор „Йо­
низиращи лъчения“ се определя съгласно 
раздел V от приложение № 1.
Чл. 21. (1) Степен на риск на фактор „Про­
изводствен риск“ се определя съгласно раздел 
VI от приложение № 1 за включените в този 
раздел работни места.
(2) Изброяването в раздел VІ на приложе­
ние № 1 е изчерпателно, като не се допуска 
приравняване на професии и дейности по 
аналогия или преценка на работната група 
по чл. 11.
(3) При положение, че едно работно място 
съответства на няколко позиции, посочени в 
раздел VІ на приложение № 1, се взема предвид 
тази позиция, която определя най-висока сте­
пен на риск за фактор „Производствен риск“.
Чл. 22. (1) Степените на риск за живота 
и здравето по чл. 3, ал. 1 за всеки един от 
факторите на работната среда поотделно се 
оценяват с точките, определени в приложение 
№ 3, като сборът от точките дава оценката на 
рисковете за живота и здравето по чл. 3, ал. 1. 
(2) Степените на риск за живота и здравето 
по чл. 3, ал. 2 за всеки един от факторите 
на работната среда поотделно се оценяват с 
точките, определени в приложение № 3, като 
сборът от точките дава оценката на рисковете 
за живота и здравето по чл. 3, ал. 2.
Чл. 23. (1) Картата за оценка на рисковете 
за живота и здравето се подписва от члено­
вете на работната група и се утвърждава от 
постоянния секретар на отбраната за работ­
ните места в Министерството на отбрана­
та, ръководителите на структури, на пряко 
подчинение на министъра на отбраната – за 
работните места в съответните структури, и 
командирите (началниците) на военни форми­
рования – за работните места в съответните 
формирования.
(2) След утвърждаване на картите за оценка 
на рисковете за живота и здравето се изготвя 
списък на военнослужещите и цивилните 
служители, работещи при рискове за живота 
и здравето, които не могат да бъдат отстра­
нени, ограничени или намалени. Списъкът 
съдържа трите имена, длъжността и оценките 
от картата.
(3) При съставянето на нови протоколи 
за измервания, както и при възникване на 
обстоятелства от естество да повлияят върху 
фактора на работната среда „Производствен 
риск“ се съставят нови карти за оценка на 
риска за живота и здравето.